О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 1071
от 23.11.2022 г.
За разрешение за изработване на проект за подробен устройствен план-план за застрояване /ПУП-ПЗ/ на поземлен имот /ПИ/ 462 по плана на новообразуваните имоти /ПНИ/ на с. Драгичево, община Перник, местност “Гола могила” с цел провеждане на процедура по промяна предназначението на земеделска земя в земя за неземеделски нужди “За жилищно строителство”

На основание чл.21 ал.1 т.11 и ал.2 от ЗМСМА, чл.124а, ал.5, във връзка с чл.125 от ЗУТ  
ОБЩИНСКИ СЪВЕТ РЕШИ:
ОДОБРЯВА представеното техническо задание за промяна предназначението на земеделска земя за неземеделски нужди на поземлен имот /ПИ/ 462 по плана на новообразуваните имоти /ПНИ/ на с. Драгичево, община Перник, местност “Гола могила”.

РАЗРЕШАВА изработване на ПРОЕКТ ЗА ПОДРОБЕН УСТРОЙСТВЕН ПЛАН -  ПЛАН ЗА ЗАСТРОЯВАНЕ на поземлен имот /ПИ/ 462 по плана на новообразуваните имоти /ПНИ/ на с. Драгичево, община Перник, местност “Гола могила” с цел провеждане на процедура по промяна предназначението на земеделска земя в земя за неземеделски нужди, при което:

С план за застрояване се определя зона за свободно застрояване в поземлен имот /ПИ/ 462 с показатели за нискоетажно жилищно застрояване и устройствена зона Жм.  

Проектът за ПУП-ПЗ да се изготви в М 1:1000 върху картна основа от кадастралния план на с. Драгичево, община Перник, местност “Гола могила” в обхвата на имота. ПУП-ПЗ да бъде изготвен в цифров вид CAD формат  в съответствие с изискванията на ЗУТ.

При изработване на проекта за ПУП-ПЗ да се спазят изискванията на ЗУТ, Наредба № 7/2003 г. на МРРБ за ПНУТ и Наредба № 8/2001 г. на МРРБ за обема и съдържанието на устройствените планове. 

Към проекта да се приложат:

1. Становище от РИОСВ за необходимостта от оценка на въздействие върху околната среда.

2. Удостоверение за поливност, съгласувано от “Напоителни системи” ЕАД. 

3. Акт за категоризиране на земните маси при промяна на тяхното предназначение, издаден от Областна Дирекция ”Земеделие”-Перник.

Проектът за ПУП-ПЗ да се изготви еднофазно във фаза окончателен проект и да бъде съобразен със Закона за опазване на земеделските земи и действащата нормативна уредба.              

Проектът да се разгледа от Общински експертен съвет гр. Перник и по него да се предложи решение.

Поради следните мотиви: В Община Перник е постъпило заявление с вх. № 22/ТР-4639/11.08.2022 г. от Искра Иванова, живуща в гр. София, за разрешение за изработване на проект за подробен устройствен план-план за застрояване на поземлен имот /ПИ/ 462 по плана на новообразуваните имоти /ПНИ/ на с. Драгичево, община Перник, местност “Гола могила” с цел провеждане на процедура по промяна предназначението на земеделска земя за неземеделски нужди. Към молбата е приложено от възложителя  задание за проектиране в съответствие с чл. 125, ал. 1 и ал. 2 от ЗУТ, с което е обоснована необходимостта от изработване проект за подробен устройствен план-план за застрояване /ПУП-ПЗ/. Заданието съдържа информация за съществуващото положение на имота:

1. Поземлен имот /ПИ/ 462 представлява земеделска земя и попада в територия на земи със статут на § 4 от ПЗР на ЗСПЗЗ.

2. Поземлен имот /ПИ/ 462 е транспортно достъпен, граничи от север с път. Имотът е захранен с ток и вода от преносните мрежи в района и има представени партидни номера с експлоатационни дружества. Отпадните битово-фекални води се събират в водоплътна изгребна яма в съответствие с изискванията на ЗООС.

3. Поземлен имот /ПИ/ 462 е застроен с жилищна сграда. Инвестиционните намерения на собственика са да се създадат градоустройствени условия за пристрояване и надстрояване на жилищната сграда, поради което се налага необходимостта от промяна предназначението на имота от земеделска земя в земя “За жилищно строителство”.

Съгласно Общия устройствен план /ОУП/ на Община Перник, одобрен с Решение №1016/10.12.2018 г. на Общински съвет Перник, поземлен имот /ПИ/ 462 по плана на новообразуваните имоти /ПНИ/ на с. Драгичево, община Перник, местност “Гола могила”, попада в “Жилищна устройствена зона” с преобладаващо застрояване с малка височина.

Решението е прието на заседание на Общинския съвет, проведено на 23.11.2022г., Протокол № 17 т. 31 от дневния ред и е подпечатано с официалния печат на Общинския съвет.

